JUMAL KÕNELEB
Tere
ja tere tulemast vaatama saadet "Jumal kõneleb"!
Selle saate nimi "Jumal kõneleb" ei tähenda seda,
et alati kui Jan ja Joy räägivad, siis räägib nende läbi Jumal,
vaid saatel on selline nimi just selle tõttu,
et meil on taevane Isa, kes soovib meiega rääkida.
Meil on taevane Isa, kes on meie lähedal,
kes tahab meid aidata ja rääkida me eludesse.
Ta räägib meiega oma Sõna kaudu.
Toetume Tema Sõnale, sest Sõna teeb meid vabaks.
Me räägime lastekasvatusest, mis võib mõne jaoks olla valus teema.
Issand on meid aidanud
ja tahab aidata igat ühte, kes Teda otsivad.
Ta teab, kui tähtsad lapsed me jaoks on.
Kui oleme kavandanud neid saateid ja palvetanud nende pärast,
siis lastekasvatusest rääkides on kõige olulisemaks asjaks armastus.
Mul on selline tunne, et see on väga tähtis teema.
On tähtis, et süveneksime armastusse
ja mõtleksime, mis see on.
Mida see tähendab just kodus, sest seal peame seda harjutama.
1. Timoteose 5:8 öeldakse nii:
"Kui aga keegi omaste
ja kõige lähedasemate eest ei hoolitse,
siis see on salanud ära usu ja on halvem kui uskmatu."
Päris karm kirjakoht.
Piibel ütleb, et see on koht, kus kõige enam vajatakse armastust
ja koht, kus seda armastust kõige rohkem proovile pannakse.
See on koht, kus saame kõige rohkem kasvada armastuses.
Ma võin küll tunnistada, et just see on see koht,
mis abielumehe ja isana
on nõudnud minult rohkem kui miski muu.
Rohkem kui töö ja tööalased ülesanded.
Lapsevanemaks olemiseks pole meil muud varustust,
kui vaid see, mida oleme ise lapsena kogenud.
Korraga aga hoiad süles last ja oled ise isa või ema rollis.
Meie vajasime selles küll päris palju abi.
Johannese 13:1 räägib ajast enne paasapühi,
"...kui Jeesus teadis, et Tema tund on tulnud,
minna sellest maailmast ära Isa juurde."
See oli nende viimane ühine söömaaeg
enne Jeesuse lahkumist.
"...siis tema, kes oli armastanud omi selles maailmas,
armastas neid lõpuni.
Ja õhtusöömaajal olles..."
Loen edasi salmist 4:
"...tõusis ta õhtusöömaajalt üles, pani oma kuue ära,
võttis rätiku ning sidus selle endale vööle.
Seejärel kallas ta vett vaagnasse ning hakkas pesema jüngrite jalgu
ja kuivatama rätikuga, mis oli tal vööl.
Siis tuli ta Siimon Peetruse juurde.
Too ütles temale: Issand, kas sina tahad pesta minu jalgu?”
Jeesus vastas: Mida mina teen, seda sina praegu ei tea,
aga küll sa pärast saad aru.”
Jeesus teeb siin midagi väga tähtsat.
Loen edasi salmist 12:
"Kui ta nüüd nende jalad oli pesnud ja oma kuue võtnud
jälle lauda asunud, ütles ta neile:
Kas te saate aru, mida ma olen teile teinud?
Te hüüate mind Õpetaja” ja Issand”,
ja seda te ütlete õigesti, sest see ma olen.
Kui nüüd mina, Issand ja Õpetaja, olen teie jalgu pesnud,
siis tuleb teilgi pesta üksteise jalgu,
sest ma olen teile andnud eeskuju,
et teiegi teeksite nõnda, nagu mina olen teile teinud."
Ja loen viimasena salmist 33,
kus Ta ütleb nii: "Lapsed, ma olen teiega veel pisut aega.
Te hakkate mind otsima, ja nagu ma ütlesin juutidele:
Kuhu mina lähen, sinna ei saa teie tulla”,
nii ütlen ma praegu ka teile.
Ma annan teile uue käsu: armastage üksteist!
Nõnda nagu mina teid olen armastanud,
armastage teiegi üksteist!
Sellest tunnevad kõik, et te olete minu jüngrid,
kui te üksteist armastate.”
Selline on Tema käsk.
Seega peaks me kodudes valitsema armastus
ja veel rohkem armastust.
See on Tema käsk.
Ja kui peres on teismelised, on see ikka väga "lihtne"...
Aga see on Tema käsk.
See juba on nii suur käsk, et sellest kaugemale ei jõuagi.
Armastusekäsk.
Galaatlastele 5:13:
"Teie, vennad, olete kutsutud vabaduseks.
Ärge ainult tehke vabadusest õigustust lihalikule loomusele,
vaid teenige üksteist armastuses!
Sest kogu Seadus sisaldub täielikult ühes lauses:
Armasta oma ligimest nagu iseennast!”
Kui te aga üksteisega purelete ja kisklete,
siis vaadake, et te üksteist hoopis alla ei neela!"
Ta hoiatab meid tülitsemise eest.
Oleme käsitlenud varajast lapsepõlve, oleme võtnud läbi veidi kooliiga
ja täna räägime teismeeast.
Kogu aeg läbib kõike kuldne reegel ehk armastus.
Ligimese, pereliikmete, omaste ja lähedaste armastamine.
See ei muutu, kuigi lapsed kasvavad suuremaks.
Sama asi on ka võtmeks, mis toob rahu ja lahenduse.
See on selline asi, mida me ei räägi ülevalt alla vaadates.
Jagame neid suuri Jeesuse sõnu, olles Janiga täiesti teadlikud,
et oma jõust ei suuda me neid käske täita.
Ometi Ta palub seda teha.
On imeline, et neid sõnu uurides ja armastuse peale mõeldes,
kuidas armastus pereelus välja näeb ja mis see on,
siis juba nende sõnade vaatamine tuletab meile meelde,
et see on peamine asi. Juba see aitab meid.
Armastus on minu jaoks lihtne siis, kui kõik asjad laabuvad.
Kui kõik on rahulik ja tore
ning pole suuri katsumusi või segadust.
Siis see on lihtne.
Aga kui mu teismeline ei käitugi enam kenasti
ja kui tekivad probleemid, siis pannakse armastus proovile.
Kuidas ma reageerin, kui mind sõnnikuga loobitakse?
Just seal need väljakutsed ongi.
Just seal pannakse armastusekäsk proovile rohkem kui mujal.
Kodus. Lastekasvatuses ja abielus.
Täna räägime lastekasvatusest,
sest usutavasti tahaks igaüks
vähemalt mingil määral selles edukas olla.
Mõistmine, et armastus on kõige tähtsam asi,
aitab ka mõista, et tähtsaimad pole tingimused.
Kõige tähtsam pole täiusliku kodu omamine,
või täiusliku lemmiklooma omamine ja muud esemed ning välised asjad.
Need ei ole tähtsamad.
Meil võivad olla kehvad elutingimused, aga kui meil on armastus,
siis kõik tunnevad seda ja kõigil on ikkagi hea olla.
Sellest vaatenurgast on see vabastav.
Me elasime alguses majas, kus käis kogu aeg remont.
Olin selle pärast pinges ega tahtnud sõpru külla kutsuda,
sest mõtlesin, et me maja on nii kehvas seisus.
See on paljudele siiani probleem.
Ei taheta kutsuda lapse sõpru külla,
sest mõeldakse, et kõik on segamini või pole nii uhke elamine.
Tahan tuua sellesse täieliku vabaduse -
lapsed ei mõtle selliselt.
Lapsed tulevad sõprade pärast ja selleks, et lõbutseda.
Nad ei vaata, kas muru on niidetud või kas toas on uus firmamööbel.
Nad ei vaata, kas on just koristatud või mitte.
Need asjad pole olulised. Palju tähtsam on kodune atmosfäär.
Või asjaolu, et kellegi kodu on avatud.
Lapsed on tänulikud juba selle üle, et tohivad tulla kellegi koju.
Räägime teismeeast,
mis võib lastekasvatuses olla siiski kõige katsumusterohkem aeg.
Kui baasturvalisus on hästi rajatud,
ei pruugi teismeiga olla nii tüliderohke ja täis vastuhakku.
Kui laps tunneb algusest peale, et teda armastatakse,
et temast hoolitakse ja teda väärtustatakse,
siis sellest vundamendist on abi teismeeas.
Sellegipoolest toob teismeiga sageli kaasa väljakutseid.
Kuidas sellega toime tulla?
On hea mõista seda, mida meiegi märkasime,
et sõbrad on sel ajal väga olulised.
Sõbrad on kõige tähtsamad.
Mitmeski asjas vanematestki olulisemad.
Sõbrad on tähtsamad kui vanemad.
Siis me palvetasime selle eest, et me lastel oleksid head sõbrad.
Sõbrad, kellega koos kasvada
ja kes on toeks ning kasuks üksteisele.
Kristlik kool on selles heaks variandiks,
sest siis on koolikaaslastel sama taust ja sama Jumal,
kellele mõlemad võivad toetuda.
Sellegipoolest mäletan ka mina, et laste teismeiga oli raske aeg.
Aga see on hea, et võin ka ise vajada Jumalat.
Võin minna välja, tõmmata hinge, lugeda sajani ja palvetada,
et saada jälle jõudu olla mõistev ja kannatlik.
Kannatlikkust läheb väga vaja ja Jumal annab seda meile.
On nii lohutav, et meil on allikas, kes on alati samasugune.
Ta on meiega kannatlik, et oleksime oma lastega kannatlikud.
Mida see konkreetselt tähendab, et armastus on esikohal?
Näiteks, sa oled koolidirektor, 5-6 klasside õpetaja
ja sa õpetad ka vanemaid klasse.
Mida see tähendab su igapäevases töös lastega?
Kuidas sa täidad armastusekäsku või mida sa teed?
Kui on tegemist teismelistega ja puberteedieelikutega,
siis on hea teada, et nende tunded kõiguvad.
See tuleb hormoonide möllamisest.
Siis peab ise olema tasakaalukas ja püsima ise Issanda lähedal.
Tähtis on mitte minna ise selle tunnete kõikumisega kaasa.
Kuidas sa seda teed? See pole ju alati lihtne?
See ei olegi. - Kuidas sa seda siis teed?
Näiteks noorte jaoks on huumor,
koos olemine ja lõõpimine armastuse väljenduseks.
Nagu ka see, et lapsel on tore olla.
Ostsime koolile lauajalgpalli mängu.
Ka täna, vahetunni ajal, kuigi aeg läks isegi veidi üle,
olid noored selle ümber koos ja ma läksin ka sina.
Oluline on noori tähele panna, anda neile tagasisidet
ja kommenteerida, kui neil on näiteks lahe T-särk.
Jagan sellist julgustavat tagasisidet täiesti teadlikult.
Teen seda kogu aeg.
Kui kellegi joonis ei olegi nii ilus, siis ma ikka julgustan.
Jagan väikset julgustust ja tõstan nende enesetunnet
sõnadega, mis näitavad, et ma hoolin neist.
Teen seda kogu aeg ja täiesti teadlikult.
Mida sa siis teed, kui neil on halb tuju
ja nad ütlevad halvasti? Kuidas sa seda talud?
Efeslastele 6:4 on hästi öeldud:
"Ja teie, isad, ärge ärritage oma lapsi vihale,
vaid kasvatage neid juhatamise ja manitsemisega Issanda tahte järgi!"
Ka sellest võib mitmel viisil aru saada,
aga vabatõlge inglisekeelsest Piiblist ütleb nii:
"Vanemad, ärge näägutage ja riielge lastega nii,
et nad hakkavad te vastu mässama,
vaid kasvatage neid armastavate meetoditega
nagu seda teeb Jumal,
kasutades meeldetuletusi ja andes tarka nõu."
Selle osas, mida mina teen,
on kõige tähtsam see, et ma püsin valguses.
Ma ei lasku näägutamisesse ja ärritusse,
sest siis olen kohe pimeduses.
Sa püsid siis teadlikult hommikust peale Jumala Vaimus
ja hoiad Issanda poole luugi avatud.
Sa tangid end Temas ja püsid valguses.
Sa teed seda teadlikult hommikust õhtuni.
Just. On üks hea ütlemine:
"Kui püsid Vaimus, püsib ka hing sees."
Piibel ütleb, et peaksime püsima valguses.
Ma püsin Issanda ligiolus, sest Tema ligiolus on mul tarkust.
Seal on mul kannatlikkust ning rahu
ja ma ei lähe näägutamise teele, mis lisab lihtsalt vastupanu.
Sa hoiad end mingil moel avatuna Jeesusele,
kuigi direktorina töötades tabab sind väljakutseid igalt poolt.
Nii töötajate kui laste poolt, aga sina püsid valguses.
Sa püsid valguses ja siis on sul hea päev.
Ma tean, kuidas sa seda harjutad.
Vahel, kui oled olnud hommikul halvas tujus
ja astunud nö valedesse rööbastesse,
siis on ka päev olnud raskem.
Samuti see, kui lasen mured ligi - siis ka see viib mind pimedusse.
Oma psüühilise heaolu ja vaimse olukorra kaitsmine
ning selle üle valitsemine on tähtis.
Pean ise püsima armastuses.
"Üle kõige, mida tuleb kaitsta,
kaitse oma südant, sest sellest lähtub elu."
Jumala Vaimu ligiolu annab ka jõudu, kui tuleb kedagi distsiplineerida.
Kui peab olema range. - Ja on vaja otse öelda.
See toimib siis palju paremini kui ärritunud olekus.
Siis see kannab ka palju paremat vilja.
Teismeeaga seoses õppisime veel ühte asja.
Ma sain ühe targa nõuande me direktori asetäitjalt,
kelle lapsed olid varem teismelised kui meie omad.
Küsisin selle kohta temalt, sest kohe oleks olnud meie kord.
Ta andis mulle väga head nõu. Ta ütles:
"Pea meeles öelda oma lastele, et sa usaldad neid."
Me tahame, et teismelised teeksid tarku otsuseid.
Tahaksime, et nad teeksid iseseisvalt tarku otsuseid
ja oleksid vastututstundlikud.
Seda me ju tahame.
Aga mõnikord läheb see vastupidi ja me püüame nende eest vastutada.
Ütleme: "Ära tee seda või teist, pea meeles seda ja toda!"
Ütleme: "Nüüd tuled varakult koju!"
suhtumisega, et me kanname ise selle eest hoolt,
et ta teeks tarku otsuseid.
See võib saavutada hoopis vastupidist
ja noor tunneb, et sa kogu aeg sekkud.
"Miks sa ei usalda mind? Ma oskan ju küll!"
Asi pöörab hoopis vastupidiseks ja toob kaasa soovimatu käitumise.
Me saime õnneks tarka nõu.
Ta ütles, et ütleksime oma lastele sageli,
et usaldame neid.
Kui me lapsed tahtsid esimest korda ööseks külla minna
ja jääda kauemaks kodunt ära, tuli see mulle meelde ja ma ütlesin:
"Olgu. Ma usaldan teid ja usun, et käitute targalt.
Lõbutsege hästi ja tulge õigel ajal koju."
Me lapsed on tagantjärele öelnud, et see mõjus neile nii,
et nad said aru, et nüüd nemad vastutavad.
"Mu isa ja ema usaldavad mind ja mu käitumine on minu vastutusel."
Nad kasvasid selle teadmisega, et neid usaldatakse
ning seetõttu tahtsid nad ka olla selle usalduse väärilised.
See oli minu jaoks väga hea tarkus. See aitas mind.
Oluline on siin ka see, et ei hakkaks ise muretsema.
Tuleb püsida usalduses ehk teisisõnu valguses.
Siis on süda avatud ja armastus voolab.
Me tohime olla Jumalast sõltuvad.
Selles on rahu ja armastus. Mitte meis enestes. Aamen.
Palvetame koos sinuga.
Issand, tahame tuua Su palge ette iga pere,
kus on rahutust, konflikte ja raskeid olukordi.
Issand, aitäh, et oled suurem kui kõik katsumused ja probleemid.
Jeesus, tahan kuulutada Su rahu ja abi igale perele.
Aitäh Issand, et võime pöörduda Su poole just selle pärast,
et vajame Sind.
Tahame kuulutada Jeesuse nimel rahu igasse perekonda.
Rahu, võitu ja veelkord rahu igasse perekonda, Jeesuse nimel.
Issand, aitäh, et võime tõesti õnnistada me lapsi.
Aitäh Issand!
Aitäh Issand, et Su õpetuse järgi on kõik me lapsed Sinu õpilased
ja me lastel on suur rahu.
Kuulutame seda sõnumit igal päeval ja seisame selle sõna peal, Issand.
Paistku, kuidas paistab - me kuulutame, et Sa oled suurem.
Issand, Sa oled ka me laste Isa ja Sa oled jätkuvalt nendega koos.
Sa oled koos nendega ööpeävaringselt igal päeval.
Sa oled koos nendega igal pool, kus nad käivad
ja kõiges, mida nad teevad.
Issand, tänu, et oled öelnud:
"Issanda kartuses on tugeva lootus ja varjupaik tema lastele."
Aitäh Issand selle eest!
Sa oled veel öelnud, et valad oma Vaimu me soo peale,
et nad võrsuksid kui remmelgad veeojade ääres.
Aitäh Issand!
Me võime kuulutada head me teismelistele ja lastele.
Me kuulutame neile head ja häid asju. Tänu Issand!
Me kuulutame head nende ellu ja kuulutame, et nad on imelised.
Nad on toredad ja vahvad.
Issandal on nende jaoks hea plaan ja neil on tulevikku ning lootust.
Nad ei ole kunagi üksinda, sest nad käivad Sinu teedel
ning on koos Sinuga pidevalt ja kogu aeg.
Aitäh Issand, et me sõnadel on vägi.
Kui räägime Sinu sõnu Issand, siis neil on muutev vägi.
Võime julgelt kuulutada Jumala Sõna oma laste üle igal päeval.
Ei tasu minna alati oma tunnete või mõtete järgi.
Tasub kuulutada Jumala Sõna.
Kas on nii? - On muidugi. Sest Jumala Sõna on tõde.
See on parem.
Ja see püsib. Tunded tulevad ja lähevad.
Tänu Issand!
Tänu Issand, et kaitsed kõiki me teismelisi lapsi.
Nagu Sa ise oled õpetanud paluma - kaitse neid kõige kurja eest,
kaitse neid kõige pimeduse eest, Issand!
Kaitse neid Jeesuse nimel!
Anna neile tarkust teha ja tegusteda õigesti.
Anna neile ka häid sõprussuhteid Jeesuse nimel.
Psalmid 112:
"Õnnis on mees, kes kardab Issandat, kellele väga meeldivad ta käsud.
Võimsaks saab tema seeme maa peal,
õiglaste sugu õnnistatakse."
Me kuulutame, et me järglased saavad võimsaks maa peal
ja õiglaste sugu saab õnnistatuks.
Issand, aitäh selle tõotuse eest, et sa õnnistad me järeltulevaid põlvi
ja teed me lapsed vägevateks maa peal.
Aitäh Issand!
Psalmid 128 ütleb, et lapsed on "nagu õlipuu võsud su laua ümber.
Vaata, nõnda õnnistatakse tõesti meest,
kes kardab Issandat!
Issand õnnistagu sind Siionist
ja saagu sa näha Jeruusalemma head põlve
kogu oma eluaja!"
Issand, me kuulutame, et saame näha oma laste head põlve.
"Ja saagu sa näha oma laste lapsi! Rahu Iisraelile!"
Me kuulutame rahu su perekonnale, Jeesuse nimel!
Aamen.
Kui soovid rohkem teada me töö kohta
kristlikus koolis ja lasteaias,
külasta me kodulehekülge: www.kristillinenkoulu.org
Sealt saad rohkem infot kooli ja lasteaia kohta.
Mõlemas on vabu õppekohti järgmiseks sügiseks.
Tasub juba aegsasti registreeruda.
Ole õnnistatud Jeesuse nimel!
Evangeelium on rõõmusõnum.
See sõnum on täis rahu, lootust, usku ja armu.
Tänapäeva maailm vajab seda sõnumit
ja on seda alati vajanud.
Sul on võimalus osaleda
selle imelise evangeeliumi kuulutamises kogu maailmale.
Toetades TV7't, just seda sa teedki.
Võid helistada numbrile 900 1777. Kõne hind Eestis on 7 eurot.
Võid kasutada ka kontonumbreid, mida näed peatselt ekraanil.
Tule kaasa, sest maailm vajab kuulda evangeeliumit
rohkem kui kunagi varem.
Ole õnnistatud!
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin